Diari Oficial de la Generalitat Valenciana


Sumari del DOGV 7330, del 01-08-2014 (2014/7381)

RESOLUCIÓ de 23 de juliol de 2014, de la Direcció General d'Ordenació, Avaluació, investigació, Qualitat i Atenció al Pacient, per la qual es renova l'autorització sanitària per a l'extracció d'os de donant viu a l'Hospital Universitari Doctor Peset Aleixandre.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7330

Data del DOGV
:   01-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7381


Data del document
:   23-07-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 23 de juliol de 2014, de la Direcció General d'Ordenació, Avaluació, investigació, Qualitat i Atenció al Pacient, per la qual es renova l'autorització sanitària per a l'extracció d'os de donant viu a l'Hospital Universitari Doctor Peset Aleixandre. [2014/7381]  
L'Hospital Universitari Doctor Peset Aleixandre va renovar l'autorització per a efectuar extracció d'os de donant viu per mitjà de la resolució de la Consellería de Sanitat de 4 de novembre de 2010.  
Vicente Pastor Navarro, director de l'Hospital Universitari Doctor Peset Aleixandre, va presentar la sol·licitud de renovació de l'autorització per a extracció d'os de donant viu de l'Hospital Universitari Doctor Peset Aleixandre el 8 de juliol de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Consellería de Sanitat és competent en virtut de l'Orde de 26 de febrer de 2008, de la Consellería de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, del Decret 176/2004, de 24 de setembre, del Consell de la Generalitat, sobre autorització sanitària, del Registre Autonòmic de Centres, Servicis i Establiments Sanitaris i del Decret 4/2014, de 3 de gener, del Consell, pel qual s'aprova el Reglament Orgànic i Funcional de la Consellería de Sanitat.  
  
2. Es complix el Reial Decret Llei 9/2014, de 4 de juliol, en què s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i s'ha complit l'Orde de 26 de febrer de 2008, de la Consellería de Sanitat.  
  
Vistos els antecedents de fet, els preceptes legals citats i els altres que s'apliquen, resolc:  
  
Renovar l'autorització sanitària per a extracció d'os de donant viu a l'Hospital Universitari Doctor Peset Aleixandre. Esta autorització és vàlida per un període de quatre anys, a partir de la data de la resolució present.  
L'autorització es pot revocar en qualsevol moment si s'alteren o incomplixen els requisits i consideracions que l'han fet possible.  
  
Als efectes de l'activitat que s'autoritza, el centre queda sotmés a la inspecció i el control de la Consellería de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 23 de juliol de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.